Ernest Krogh-Hansen

Ernest Krogh-Hansen (født 8. september 1896 i Tønsberg, død 27. juni 1975 i Mexico by) var en norsk diplomat.

Han var sønn av skipsreder Hans Krogh-Hansen (1863–1946) og Magdalene Margrethe Ambjørnsen (1863–1950). 

Etter examen artium 1915 og cand.jur. 1926 ble han kansellist ved legasjonen i Warszawa, endret til attaché 1927.  Han var sekretær ved legasjonen i Argentina 1928–1930 før han returnerte til Oslo og i 1930 passerte utenriksdepartementets aspirantkurs. Han var sekretær ved legasjonen i Ankara 1931–1934, tilbake i Oslo som sekretær 1934–1937, sekretær ved legasjonen i Valencia i 1937, chargé d'affaires i Barcelona 1938, sekretær i UD 1939 og fra 1941 byråsjef. I 1943 ble han ambassaderåd ved Moskva-ambassaden, i 1947 ble han sendemann til Tyrkia med sideakkreditering til Pakistan 1948, Irak 1949 og Iran 1950. Fra 1955 til 1959 var han ambassadør ved Norges ambassade i Beijing, før han 1959 til 1961 var direktør for et norsk-indisk bistandsprosjekt (Indo-Norwegian project) i Kerala.  Derpå var han ambassadør ved Norges ambassade i Mexico by 1961–1966 med sideakkreditering til en rekke land som Guatemala, Nicaragua, Honduras, Panama, Costa Rica og El Salvador. 

Han ble boende i Mexico by etter han gikk av med pensjon. Han fikk St. Olavs Orden i 1956.

Referanser 

Norges ambassadører til Costa Rica
Norges ambassadører til El Salvador
Norges ambassadører til Guatemala
Norges ambassadører til Honduras
Norges ambassadører til Kina (Folkerepublikken)
Norges ambassadører til Mexico
Norges ambassadører til Nicaragua
Norges ambassadører til Panama
St. Olavs Orden
Personer fra Tønsberg kommune